tomron87/hebrew-wikipedia-sentences-corpus huggingface dataset:
יצירה זו השפיעה על קייג' ליצור יצירה מקבילה בעולם המוזיקה, שבה השקט מתפקד כבד הקנבס הלבן, ובו משתקפים צלילי האמביינט המשתנים - קולות הנגנים, הקהל, והסביבה החיצונית.
היצירה של קייג' לא הייתה הראשונה שכללה מקטע ארוך של שקט.
להלן מספר דוגמאות ליצירות קודמות של אמנים אחרים שהשתמשו באותו הרעיון:
היצירה Funeral March for the Obsequies of a Deaf Man ("מארש הלוויה של איש חירש") שנכתבה בשנת 1897 על ידי ההומוריסטן הצרפתי אלפונס אלֶה מכילה 9 תיבות ריקות.
כיוון שאלֶה עבד בשיתוף עם אריק סאטי, אותו העריץ קייג', קיימת אפשרות כי קייג' הכיר את יצירתו של אלֶה.
עם זאת, קייג' עצמו העיד כי לא הכיר את היצירה כשכתב את יצירתו 4′33″.
בשנת 1919 כתב המלחין הצ'כי ארווין שולהוף יצירה לפסנתר בשם Fünf Pittoresken ("חמישה ציורים"), ואחד הפרקים בה נכתב כולו בסימני שתק במקום בתווים.
בשנת 1949 כתב האמן הצרפתי איב קליין יצירה תזמורתית בת 40 דקות בשם Monotone-Silence Symphony (סימפוניית השקט המונוטוני).
היצירה נכתבה בשני פרקים - פרק ראשון בן 20 דקות המכיל זמזום קבוע, ופרק שני בן 20 דקות הכולל שקט מוחלט.
אורך היצירה הוא 4 דקות ו-33 שניות, בחלוקה לשלושה פרקים - הפרק הראשון באורך 30 שניות, הפרק השני באורך 2 דקות ו-23 שניות והפרק השלישי באורך דקה אחת ו-40 שניות.
אחת ההשערות היא כי אורכה של היצירה - 273 שניות - קשור לטמפרטורת האפס המוחלט (273 מעלות צלזיוס מתחת לאפס).
עם זאת, קייג' עצמו טען כי הדבר לא עלה בדעתו עת כתב את היצירה וקבע את אורכה.
השמעת הבכורה ("פרמיירה") של היצירה בוצעה על ידי דייוויד טודור ב-29 באוגוסט 1952 בעיר וודסטוק שבמדינת ניו יורק, במסגרת מופע של יצירות מודרניות לפסנתר.
טודור התיישב ליד הפסנתר אל מול הקהל, וכאות לתחילת הקטע סגר את כיסוי הקלידים של הפסנתר.
על מנת לסמן את המעבר בין פרק לפרק, פתח טודור את המכסה לרגע וסגר אותו שוב.
במשך כל זמן היצירה לא נוגן כל צליל, וטודור שמר על שקט מוחלט.
לאחר השמעת הבכורה, טען קייג' כי הקהל לא הבין כלל את היצירה ולא הקשיב לה באופן הנכון.
הוא הסביר כי שקט הוא דבר שלא קיים במציאות, וכי הדבר אותו חשב הקהל בטעות כ"שקט" היה מלא בקולות מקריים – הרוח הנושבת מחוץ לאולם, טיפות הגשם על הגג ואף קולות שהפיקו המאזינים עצמם במהלך הפרק השלישי, בעודם משוחחים ביניהם אודות היצירה או עוזבים את המקום.
היצירה 4′33″ בוצעה והוקלטה מספר פעמים, ולהלן פירוט של מעט מהביצועים המוכרים:
פרנק זאפה הקליט את היצירה כחלק מאלבום מחווה לג'ון קייג' בשנת 1993.
המלחין האמריקאי ג'יימס טני ביצע את היצירה בשנת 2002 לציון 50 שנה לכתיבתה.
בחודש ינואר 2004 שודר בתחנת הרדיו "רדיו 3" של BBC ביצוע "תזמורתי" של היצירה, שהוקלט על ידי תזמורת רשות השידור הבריטית.
טכנאי הקול של תחנת הרדיו נאלצו לבצע שינויים טכניים במערכות השידור הממוחשבות, כיוון שאלה מתוכנתות לבצע מהלכי חירום במקרה בו השידור שקט למשך פרק זמן מסוים.
לטובת שידור היצירה בוטלו מנגנוני חירום אלה.
במסגרת תוכנית המערכונים הטלוויזיונית "The Fast Show" ששודרה ב-BBC, הוקלט ביצוע של היצירה בסגנון ג'אז.
הביצוע ארך כ-90 שניות בלבד, ויוצרי הסדרה תירצו זאת בכך שמדובר בסגנון מוזיקלי אחר, וכי יצירה מוזיקלית פתוחה לשינויים על פי ראות עיניו של המבצע.
הפרטיטורה של היצירה כוללת הוראת נגינה בת משפט אחד בלבד: "במצב של הגברה מרבית, בצע פעולה ממושמעת" ("In a situation provided with maximum amplification, perform a disciplined action.").
נהוג להגדיר את אקט כתיבת משפט זה על ידי קייג' כביצוע הראשון של היצירה.
מאוחר יותר הוסיף קייג' ארבעה סייגים נוספים להוראות הנגינה: על המבצע לאפשר כל הפרעה שהיא לביצוע הפעולה, על הפעולה לקיים התחייבות כלשהי לאחרים, בכל ביצוע של היצירה יש להשתמש בפעולה שונה, והפעולה לא תהיה ביצוע של יצירה מוזיקלית.
פוֹר צ'אֵן , ידוע גם כ"יוֹצוּבַה צ'אֵנֵל" (ביפנית: 四葉, ארבעה עלים), היא מערכת פורומים מבוססת תמונות בשפה האנגלית.
האתר נוסד ב-1 באוקטובר 2003 על ידי כריסטופר פול , הפעיל ברשת תחת הכינוי moot.
פורמט האתר מבוסס על מערכת פורומים יפנית הנקראת "פוטובה" (ביפנית: 双葉, שני עלים).
הפורומים באתר מחולקים לנושאים שונים, למשל: /sp/, המיועד לדיונים בנושא ספורט, /a/ לאנימה ומאנגה ו-/p/ לתמונות.
ב-23 בינואר 2015 הודיע מייסד האתר כריסטופר פול הידוע בכינוי "moot" שהוא פורש מהאתר, ומחפש רוכש לאתר.
לאחר זמן קצר נרכש האתר על ידי .
הפורום הפעיל ביותר באתר (כ-30% מפעילות האתר בשנת 2009) וזה שהפך את האתר לפופולרי וידוע לשמצה, מכונה /b/, שמוגדר כפורום ללא חוקים.
מדיניות זו מאפשרת לכל אדם לכתוב ולהציג כל העולה על רוחו, ללא הרשמה לאתר ובאנונימיות מוחלטת.
הנהלת האתר משתדלת להסיר תכנים בלתי חוקיים כמו פורנוגרפיית ילדים, אך ככלל אין ההנהלה מצליחה במשימתה זו.
התכנים המפורסמים בפורום זה כוללים בין השאר: תמונות זוועה (gore), פורנוגרפיה הטרוסקסואלית והומוסקסואלית כאחד ולעיתים אף או פדופילית, דיונים אנטישמיים או על עליונות לבנה, הדלפת תמונות עירום של בנות זוג או של אישים מפורסמים, התעללויות בבעלי חיים או מעשי אלימות ופשע המכילים תיאורים גרפיים מפורשים.
פורום /pol/ (קיצור של Politically Incorrect - "לא תקין פוליטית") הוא פורום המוקדש לדיונים פוליטיים.
הפורום ידוע בכך שמאפשר לגולשים להצמיד את דגל המדינה/התנועה הפוליטית שמזוהה עימם אל כל פוסט, ובין היתר מאפשר הפורום להצמיד לכל פוסט דגלים לא שגרתיים כמו דגל גרמניה הנאצית או דגל "טרולפייס" שהומצא בעבור האתר.
הפורום, שבעבר גולשיו היו מזוהים עם אידאולוגיה ליברטריאנית-שמאלנית, נודע לימים כמקום הולדתה של תנועת האלט רייט והיווה כר פורה להתפתחותן של תאוריות קשר פוליטיות רבות וקמפייני טוויטר אנטי-פמיניסטיים, אנטי-להט"ביים ואנטי-ערביים/מוסלמים למיניהם.
המחלקה המוזיקלית, /mu/, מוקדשת לדיונים על אמנים, אלבומים, ז'אנרים וכלי נגינה.
היא תוארה כ"הסוד השמור ביותר של 4chan" ו"פינה יצירתית באופן מפתיע של 4chan .
/mu נועדה לשיתוף טעמים מוזיקליים עם אנשים בעלי תחומי עניין דומים ולמציאת "מוזיקה נפלאה שלא ניתן למצוא אחרת", וכן לגילויים מוזיקליים שמערערים או מאשרים את הטעם המוזיקלי של המשתמש.
המחלקה התפרסמה בכך שהיא מקדישה תשומת לב רבה ומקדמת מוזיקה מורכבת ובלתי מוכרת יחסית.
בין היתר נדונים ב-/mu/ ז'אנרים כמו שוגייז, היפ הופ ניסיוני, ווויטש האוס, IDM (Intelligent Dance Music), מידווסט-אמו, וייפורווייב ו-K-pop.
הפורום /mlp/ מוקדש לדיונים על סדרת האנימציה "My Little Pony: Friendship Is Magic" והקהילה שהתפתחה סביבה.
הוא נפתח ב־16 בפברואר 2012 על ידי כריסטופר פול (moot), בתגובה לעלייה בכמות התכנים הקשורים לפוני ששטפו פורומים אחרים, בעיקר את /co/ (קומיקס ואנימציה) ואת /b/ (נושא חופשי).
יחד עם פתיחת /mlp/, פול יישם את "החוק הגלובלי מס' 15" (Global Rule 15 – GR15), שאסר פרסום תכנים הקשורים ל־My Little Pony מחוץ למספר פורומים ייעודיים, והפנה את כל הדיונים בנושא לפורום /mlp/.
הפורום הפך למוקד של קהילת ה"ברוניז" (Bronies) ב־4chan, אם כי רבים מהמשתמשים שם דוחים את הכינוי הזה ומעדיפים להשתמש בכינויים עצמיים בגוון סרקסטי כמו horsefuckers או ponyfags.
סשן שאלות ותשובות עם יוצרת הסדרה, לורן פאוסט, בשנת 2013.
מיזוג זמני של /mlp/ עם /pol/ (פורום פוליטיקה) באפריל 2017 לכבוד אחד באפריל, מה שיצר את הפורום "/mlp/".
למרות שהסדרה המקורית הסתיימה ב־2019, /mlp/ ממשיך לפעול כקהילה פעילה.
הפורום היה נושא למחקרים אקדמיים בתחום המגדר והזהות ברשת.
בפרט, מחקר אתנוגרפי שפורסם ב־2017 בכתב העת Sexualities בחן כיצד המשתמשים בפורום בונים זהות קולקטיבית סביב אהבתם לסדרה ולדמויותיה.
ישנן תופעות אינטרנט רבות שהחלו בפור צ'אן והתפשטו לאתרים אחרים.
דוגמה לתופעה כזו היא מתיחה הנקראת "ריק רולינג", בה גולש ביוטיוב מתפתה להיכנס לקישור שהוא סבור שיוביל לתוכן מסוים, אך הוא למעשה מקושר לשיר "Never Gonna Give You Up" של הזמר ריק אסטלי.
המתיחה החלה בשם "דאק רול", בה היו מפברקים קישור לידיעה חדשותית או תמונה, אך למעשה הקישור הוביל לתמונה של ברווז עם גלגלים.
תופעות אינטרנט אחרות שמקורן בפור צ'אן הן פפה הצפרדע, "לולקאטס", The Backrooms ו"פדוביר".
גם תופעת הווג'אק, חוק 34, בדיחות הקשורות לסדרה "הפוני הקטן שלי" תפסו פופולורית לאחר שפורסמו ב-4chan.
במה שנודה כ-"פרויקט סיינטולוגיה" - מתקפת ונדליזם אינטרנטי מטעם 4chan (אנונימוס), על אתרי סיינטולוגיה וגם מחאות ענק ליד הכנסיות הסיינטולוגיות בכל רחבי העולם.
הקהילה הסיינטולוגית תבעה המוני מפגינים לאתרים אינטרנטים עם קשרים ל-4chan והפרת זכויות יוצרים, אבל שליחים מהקהילה הסיינטולוגית לא הצליחו לעצור את ההפגנות, ולאחר שנתיים (2008-2010) 4chan בסוף ניצחה.
הפריצה לחשבון המייל של שרה פיילין
ב-2008 נפרץ חשבון המייל הפרטי של שרה פיילין, פוליטיקאית מהמפלגה הרפובליקנית ומועמדת לתפקיד סגנית הנשיא, ופרטיו פורסמו בפורום /b/.
החשבון, ששייך לשירות האימייל יאהו!
מייל, ננעל אוטמטית על ידי יאהו!
לאחר שאינספור גולשים ניסו להיכנס אליו בו-זמנית.
ה-FBI והשירות החשאי פתחו בחקירה, ובמסגרתה נעצר לחקירה חשוד בשם דייוויד קרנל, בנו של הנציג הדמוקרטי בבית הנבחרים של טנסי מייק קרנל.
בפברואר 2009, נער בן 14 פרסם סרטונים המציגים התעללות בחתול בשם דאסטי.
וחתולו טופל על ידי וטרינר והועבר למקום בטוח, קני גלן הועבר למשפט אבל הוא לא קיבל עונש חמור והוריו לא מסכימים להעניש אותו, אבל 4chan רצתה לדאוג שהשם קני גלן יעקוב אחריו כל חיו ויזכור את המעשה הנורא שעשה לחתול.
פרסום תמונות של ידועניות בעירום
באוגוסט 2014 פורסמו באתר תמונות רבות של ידועניות בעירום, ביניהן ג'ניפר לורנס וקייט אפטון.
התמונות הושגו על ידי האקר שהצליח לפרוץ את שירות ה-iCloud שבו אוחסנו התמונות.
תמונות אלה שוכפלו והופצו באתרים רבים נוספים, ביניהם רדיט.
לבסוף הן הוסרו מפור צ'אן.
טרולי 4chan נגד שיה לה-באף
במהלך 2017, כחלק ממחאה כנגד נשיא ארצות הברית דונלד טראמפ, תלה הידוען האמריקני שיה לה-באף, בשידור חי, דגל הנושא את הכיתוב "He Will Not Divide Us" (הוא לא יפלג אותנו) במקום בלתי מוגדר בארצות הברית.
טרולי 4chan הפכו עד מהרה את קמפיין המחאה של לה-באף למשחק "תפוס את הדגל" בממדי ענק כאשר, לטענתם, השתמשו בטכניקות מיפוי שונות כגון ניתוח מסלולי טיסה ומערכות הכוכבים שבשמיים על מנת לאתר את מיקום הדגל, בסמוך לגרינוויל שבטנסי, כל זאת על סמך ניתוח סרטון השידור בלבד.
בשנת 2018 התרחשה דליפת המידע של נינטנדו שהייתה לאחת מדליפות המידע הגדולות ביותר של חברה, ובתעשיית הגיימינג באופן כללי.
בביולוגיה מולקולרית 5′ cap הוא תהליך של הוספת cap בקצה 5' של pre-mRNA.
תהליך זה הוא אחד מתהליכי עיבוד שעובר pre-mRNA שהופך ל-mRNA בוגר ויציב שמוכן לתרגום.
בביולוגיה מולקולרית ה־cap לקצה 5' הוא שינוי מיוחד בנוקלאוטיד בקצה 5' של ה-mRNA האאוקריוטי במטרה ליצור mRNA בוגר ויציב שיהיה מוכן לתרגום ולסינתזת חלבונים.
התהליך מבטיח יציבות ל-RNA שליח בזמן התרגום ומתרחש באופן מסודר בגרעין התא.
תהליך עיבוד של הוספת cap בקצה 5'
המודיפיקציה בקצה 5' של ה-mRNA מתרחשת בצמוד לזמן השעתוק.
אנזים שאחראי על ה-capping (גואנליל טרנספראז; Guanylyl transferase) יושב על קצה קרבוקסילי של חלבון הרנ"א פולימראז לפני תחילת השעתוק.
כשהשעתוק מתחיל ונוצר תעתיק mRNA עם קצה 5' הוא עושה לו cap על ידי קישור של גואנין בקשר של 5' ל-5' דרך גשר של שלושה פוספטים, הגואנין ממותל בעמדה 7' מיד לאחר הקישור ונוצר 7-מתילגואנזין cap.
ה-cap בקצה 5' מעלה את יציבות ה-mRNA ומגן עליו מפני פירוק על ידי אנזימים מפרקים מסוג אקסונוקלאזות שרובם אינם יודעים לפרק קשר של 5' ל-5'.
בנוסף הקשר המיוחד של 7-מתילגואנזין cap מעלה את רמת התרגום והיציאה מהגרעין.
5-HO-DiPT (5-hydroxy-N,N-di-iso-propyltryptamine) הוא נגזרת של טריפטמין הפועל כאגוניסט לסרטונין.
הוא ידוע כמטבוליט של סם פסיכדלי ידוע יותר בשם 5-MeO-DiPT.
4 נון בלונדס הייתה להקת רוק אמריקאית מסן פרנסיסקו, קליפורניה שהוקמה בשנת 1989.
הבסיסטית כריסטה הילהאוס ושונה הול הגיטריסטית היו שותפות לדירה, והן פגשו את וונדה דיי כשהצטרפו ללהקה בה היא תופפה.
כאשר שלושתן עזבו את הלהקה, הן התחילו לנגן כשלישייה, אך כשראו את לינדה פרי שרה בהופעת סולו, הילהאוס והול הציעו לה להצטרף אליהן כסולנית.
הלהקה הוחתמה על ידי אינטרסקופ רקורדס ביולי 1991, והתחילו את קדם-ההפקה של אלבום הבכורה שלהן.
במהלך העבודה הזו, דיי פוטרה מהלהקה, והוחלפה על ידי ריצ'רדסון.
בשנת 1992, בעת הקלטת האלבום Bigger, Better, Faster, More!, המפיק, דייוויד טיקל, הרגיש שהנגינה של הול לא טובה מספיק, וגם היא פוטרה.
הגיטריסט לואיס מטוייר השלים את האלבום עם הלהקה, ואחרי שהאלבום יצא, הצטרף רוג'ר רוצ'ה בתור גיטריסט, והוא נשאר עם הלהקה עד 1994. לאחר שעזבה את הלהקה ב-1991, דיי תופפה עבור מספר להקות, כולל Malibu Barbi, ו-Bad Dog Play Dead.
בסוף 1992, היא הייתה מעורבת בתאונה בה התרסקו עצמות רגליה, והתיפוף נהיה קשה לה.
היא עברה לסן-פרנסיסקו בשנת 1995, בילתה קצת זמן באריזונה, ובסופו של דבר חזרה לעיר מולדתה, סולט לייק סיטי.
דיי נפטרה ב-10 ביולי 1997, ממנת יתר של סמים.
השיר "Mary's House" של 4 Non Blondes נכלל בפסקול הסרט "עולמו של ויין 2" ב-1993. הלהקה גם ביצעה גרסת כיסוי לשיר "I'm the One" של ואן היילן בפסקול של הסרט Airheads.
הביצוע שלהן לשיר "Bless the Beasts and Children" נכלל באלבום המחווה לקרפנטרז, If I Were a Carpenter, בשנת 1994, והשיר "Misty Mountain Hop" נכלל באלבום המחווה ללד זפלין מ-1995, Encomium.
הלהקה התפרקה בסוף 1994 במהלך ההקלטות של אלבומה השני.
לינדה פרי התחילה קריירת סולו ב-1995, והקליטה מאז שירים וגם הפיקה וכתבה שירים לאלבומים רבי מכר של מגוון אמניות, כולל כריסטינה אגילרה, אלישה קיז, פינק, גוון סטפאני, קורטני לאב וקלי אוסבורן.
הול הקליטה, הפיקה, והלחינה שירים, ואף הופיעה יחד עם אמנים שונים, כולל סטון לארג', (1999-2001), אריק מקפדן (1995–2001), וג'ורג' קלינטון.
כריסטה הילהאוס הצטרפה ללהקת קאנטרי-רוק בשם PieTramps.
ב-11 במאי 2014, הקבוצה התאחדה להופעת התרמה של מרכז הלהט"ב של לוס אנג'לס, בשם "ערב למען נשים".
בינואר 2025 חשפה בפודקאסט כי הלהקה הקליטה אלבום שני ב- 1994, ותחזור לפעילות רשמית אחרי שלושה עשורים
לייבל: אינטרסקופ רקורדס134111110114 ארצות הברית: פלטינום
הוא אלבום האולפן הרביעי של הראפר האמריקאי ג'יי קול.
האלבום יצא לאור ב-9 בדצמבר 2016, על ידי חברות התקליטים דרימוויל רקורדס, רוק ניישן ואינטרסקופ רקורדס.
האלבום הגיע למקום הראשון במצעד הבילבורד 200, וקיבל את תואר הפלטינה מאיגוד תעשיית ההקלטות האמריקאי.
מבחינה לירית, האלבום עוקב אחר סיפורו של בחור צעיר העובר ממכירת קראק להתאהבות והקמת משפחה.
ברצועה האחרונה, מתגלה כי הוא מת, ומרבית האלבום הוא קלטת שיצר לבתו להאזין לה לאחר שהוא נעלם.
עם צאתו של האלבום, החלו תיאוריות לגבי המשמעות מאחוריו.
אתר Genius פנה למקור המקורב לחברת דרימוויל רקורדס, שאישר כי העלילה עוסקת בחבר אמיתי של קול, המוצג באלבום תחת השם הבדוי ג'יימס כדי לשמור על פרטיותו.
קייסי מילר מדיילי אמרלד תיאר את האלבום כ"מסע אחר רצועה של חווית התבגרות של אדם שחור באומה שלנו, ממפגש עם אלימות בגיל צעיר, סבל מדעות קדומות גזעיות בלתי נמנעות בחיים האמיתיים ובתקשורת והתמודדות עם מוות ותמותה.
הוא גם דן בהתאהבות ובהבאת ילד לעולם, דבר שנותן לאלבום גם פן קל יותר, כי אחרי הכל לא הכל בחיים טרגי"
מדינהתאריםמכירותאוסטרליה (ARIA)זהב35,000ארצות הברית (RIAA)פלטינה1,000,000בריטניה (BPI)זהב100,000 מכירות + הזרמת מדיה בלבד
4 לטקסס הוא מערבון קומי משנת 1963 בבימויו של רוברט אולדריץ', עם פרנק סינטרה, דין מרטין, אניטה אקברג ואורסולה אנדרס בתפקידים הראשיים.
בסרט משחקים גם בהופעה קצרה ומצחיקה, שלושת המוקיונים (The Three Stooges).
זאק תומאס (פרנק סינטרה) וג'ו גארט (דין מרטין) נוסעים במרכבת דואר לגלבסטון טקסס, ב-1870. הם מותקפים על ידי הפושע מטסון (צ'ארלס ברונסון) ואנשיו.
לאחר שהצליחו להרוג שישה מהתוקפים מטסון נסוג והמרכבה מתהפכת.
זאק יוצא ומגלה בתוכה 100,000 דולר המיועדים לבנק בגלבסטון.
גם ג'ו יוצא מהמרכבה ההפוכה ומאיים עליו שימסור את הכסף.
לאחר שהכסף עובר מיד ליד הוא נשאר בידי ג'ו שמפקיד חלק ממנו בבית היתומים שבו גדל ואת השאר בבנק בגלבסטון המנוהל על ידי המנהל המושחת הארווי ברדן (ויקטור בונו) שהוא זה ששלח את מטסון לשדוד את הכסף.
לזאק יש בגלבסטון ידידה בשם איליה (אניטה אקברג) בעלת סלון יופי.
לג'ו יש את העוזר הנאמן אנג'ל (ניק דניס) ולזאק יש את צ'אד (מייק מורקי).
שניהם רוצים לפתוח מועדון הימורים על ספינה בנמל.
הם נפגשים במסעדה שם מנסה מטסון לחסל את זאק אך נפצע על ידי ג'ו.
ג'ו מגיע לספינה נטושה בנמל ונפגש שם עם מקסין (אורסולה אנדרס) שבעלה המנוח הוריש לה אותה.
הוא חותם אתה על הסכם להקמת מועדון הימורים בספינה בשם "מולן רוז'".
לערב הפתיחה מוזמנים כל נכבדי העיר.
לג'ו נודע שזאק ואנשיו יבואו לחבל בערב הזה והוא מגייס את כל העובדים למלחמה.
מתנהל קרב בין האנשים ולבסוף בין ג'ו וזאק שמופסק באיום אקדחים של הנשים איליה ומקסין ושניהם משלימים ומתכוננים להתקפה של מטסון ואנשיו בשליחותו של ברדן המושחת.
לבסוף מטסון נהרג, אנשיו נסוגים, ברדן נאסר ושני הגברים נישאים לידידותיהם, עולים על מרכה ונוסעים לירח דבש בטקסס.
שם השחקן/ית שם הדמות הערותפרנק סינטרהזאק תומאסדין מרטיןג'ו גארטאניטה אקברגאליה קרלסוןבעלת סלון יופיאורסולה אנדרסמקסין ריכטרויקטור בונוהארווי ברדןמנהל בנקצ'ארלס ברונסוןמאטסוןאקדוחןניק דניסאנג'לעוזר של ג'ומייק מזורקיצ'אדעוזר של זאק
"4 שירים חדשים להנאתכם" הוא המיני-אלבום הראשון של הצמד המוזיקלי הישראלי אילן ואילנית.
הוא פורסם בהוצאת חברת התקליטים גרמופון קולומביה בקטלוג EPOC 40018 כאריך-נגן בגודל 7 אינץ'.
כולל ארבע רצועות, שנכתבו על ידי גלעד בן שך, דליה הלר ושרה שובל.
על עיבוד האלבום אחראי דוד קריבושי.
(בעברית: 4 קירות) הוא שיר שהוקלט על ידי להקת הבנות הדרום קוריאנית f(x) עבור אלבום האולפן הרביעי שלהן בעל אותו השם.
השיר נכתב על ידי סו-ראן לי מחברת ההוצאה לאור הדרום קוריאנית Jam Factory, והופק על ידי LDN Noise, טיי ג'אספר ואדריאן מקינון.
השיר יצא לאור ב-27 באוקטובר 2015 כסינגל המוביל יחד עם ההוצאה לאור של האלבום על ידי חברת התקליטים SM אנטרטיינמנט.
השיר היה הסינגל הראשון של הלהקה מאז עזיבתה של סאלי מהלהקה ב-2015. מבחינה מוזיקלית, "4 קירות" מתואר כשיר האוס טרופי מכוון ריקוד, המשלב אלמנטים סגנוניים ממוזיקת גאראז' בריטית ודיפ האוס.
השיר יצא לאור כדיסק סינגל השני של הלהקה ביפן עם רצועה חדשה בשם "Cowboy" ב-2 בנובמבר 2016.
השיר זכה לביקורות חיוביות בסך הכול ממבקרי מוזיקה, אשר רובם הדגישו את השיר כאחת מהרצועות הטובות ביותר של האלבום, והחמיאו לסגנונות המוזיקליים של השיר.
מבחינה מסחרית, השיר הגיע למקום השני גם במצעד הדיגיטלי של Gaon וגם במצעד שירי העולם הדיגיטליים של בילבורד.
הקליפ המלווה לשיר אשר צולם בהשראת אפקט הפרפר, פורסם לערוץ היוטיוב של SM ביחד עם הסינגל וכולל את חברות הלהקה עדות לעצמן בממדים שונים.
הלהקה קידמה את השיר על ידי ביצועו במספר תוכניות מוזיקה דרום קוריאניות לאורך סוף אוקטובר ונובמבר 2015, הכוללות בין היתר את מיוזיק בנק ו-M Countdown.
להקת הבנות הדרום קוריאנית f(x) זכתה להצלחה בדרום קוריאה, וברחבי אסיה עם סינגלים הכוללים את "Electrical Shock" ו-"Hot Summer", כקבוצה בת חמש חברות: וויקטוריה סונג, אמבר ליו, לונה, קריסטל יונג וסאלי.
ב-7 באוגוסט 2015, פורסם כי סאלי פרשה רשמית מהקבוצה כדי להתמקד בקריירת המשחק שלה, וש-f(x) תמשכנה להתקדם כקבוצה בת ארבע חברות.
ב-11 בספטמבר 2015, הקבוצה אישרה כי מתבצעות עבודות על אלבום אולפן שעתיד לצאת בשם "" (בעברית: "4 קירות"), ושחרור של סינגל וקליפ חדשים, שהתגלו לאחר מכן כרצועת הכותרת של האלבום.
השיר יצא לאור ב-27 באוקטובר 2015, תאריך יציאת האלבום לאור, בתור הסינגל מוביל.
גרסה יפנית של השיר פורסמה לצד רצועה חדשה בשם "Cowboy" (מסוגנן כ-"COWBOY"; עברית: "קאובוי"), כסינגל ביפן ב-2 בנובמבר 2016 דרך חברת התקליטים Avex Trax.
"" נכתב על ידי סו-ראן לי מחברת ההוצאה לאור הדרום קוריאנית Jam Factory, הולחן והופק על ידי LDN Noise, טיי ג'אספר ואדריאן מקינון.
לי סו-מן, הנשיא לשעבר של SM אנטרטיינמנט, שימש כמפיק בפועל של הרצועה.
מבחינה מוזיקלית, זהו שיר המושפע מאוד ממוזיקת דאנס אלקטרונית.
הוא תואר כשיר האוסטרופי עם סינתיסייזרים "חמקניים" והוק "חלומי" על ידי צ'סטר צ'ין מהעיתון המלזי The Star.
הוא אופיין כ"שדרוג" של מוזיקת גאראז' בריטית על ידי המגזין Spin, בעוד ג'ף בנג'מין בבילבורד תיאר אותו כבעל צליל דיפ האוס.
בביקורת עבור PopMatters, סקוט אינטראנטה סיכם את השיר כ"מכוון לריקוד" והצהיר שהרצועה "משתמשת בקצב האוס פאנקי כדי ליצור שיר פופ מגניב עם אווירה מאופקת ופזמון בלתי נשכח".
ג'ון צ'יברינה מ-Kpopstarz.com כתב ביקורת מעמיקה על הרצועה, וציין שהשיר קיבל השראה רבה מסצנת המוזיקה הבריטית ומוזיקת הדאנס האלקטרונית המערבית.
צ'יברינה השווה את ההרכב הרצועה והשירה בה למגוון גדול של יצירות של אמנים שונים, הכוללים את:Disclosure, Mariah Carey, Pitbull, והשיר "Show Me Love" של הסולן האמריקאי רובין סטון
עם יציאתה, הרצועה זכתה בסך הכול לביקורות חיוביות ממבקרי מוזיקה.
דניאל מונטסינוס-דונהי מ-Vice.com נתן לשיר ביקורת חיובית, בתחושה ש"הלהט הרומנטי של הלהקה ממלא את האופוריה שמניעה כמה מיצירות ההאוס והפופ הטובה ביותר".
עורך ב-Seoulbeats.com שיבח את הלחן וההפקה של השיר, הוא ציין: "הוא [השיר] משיג את העוצמה הנינוחה הזו ככל שהשיר מתקדם ומצליח להשיגה ללא בס דרופ כבד או שינוי באקורדים רגילים שניתן למצוא בשירי קיי-פופ רגילים."
ג'ף בנג'מין מ"בילבורד" החמיא ללחן השיר, והשווה אותו לשיר "View" קבוצת האחות של f(x), להקת הבנים הדרום קוריאנית שייני.
יעקב דורוף מהמגזין Spin דן ב"חששות הקטנים" של האלבום והביא ליידי ביטוי את הניגוד לכך ברצועת הכותרת של האלבום.
+"" ברשימות המבקרים מפרסם רשימה דירוג בילבורד 100 שירי הקיי-פופ הגדולים של שנות ה-2010 9 Dazed 20 רצועות הקיי-פופ המובילות של 2015 4 Melon 100 שירי הקיי-פופ המובילים בכל הזמנים 40 PopMatters הקיי-פופהטוב ביותר של 2015 5 Vice 20 שירי הקיי-פופ המובילים של 2015 1
מבחינה מסחרית, "" הצליח בדרום קוריאה.
הוא הופיע לראשונה במקום השני במצעד הדיגיטלי של Gaon הדרום קוריאני לשבוע של ה-25 באוקטובר 2015. זה היה הסינגל העשרים ושישה הנמכר ביותר באוקטובר 2015 (נמכרו 199,976 יחידות דיגיטליות), והסינגל השנים-עשר הנמכר ביותר בנובמבר 2015 (נמכרו 247,232 יחידות דיגיטליות) בדרום קוריאה.
נכון ליוני 2016, הרצועה מכרה למעלה מ-619,022 יחידות בדרום קוריאה, מה שהופך אותה הסינגל הנמכר ביותר של הקבוצה מאז "Rum Pum Pum Pum" עם למעלה מ-900,000 יחידות שנמכרו.
הרצועה הופיעה לראשונה במקום השני במצעד שירי העולם הדיגיטליים בארצות הברית, והפכה לשיר עם הדירוג הגבוה ביותר של הלהקה במצעד.
+פרסים ומועמדויות שנה ארגון פרס תוצאה 2015 פרסי המוזיקה האסייתית של Mnet הקליפ הטוב ביותר 2016 פרסי דיסק הזהב בונסנג דיגיטלי פרסי המוזיקה הקוריאנית שיר הדאנס והאלקטרוני הטוב ביותר פרסי המוזיקה של סיאול פרס בונסאנג
+זכיות בתוכניות מוזיקה דרום קוריאניות תוכנית תַאֲרִיך M Countdown 5 בנובמבר 2015 19 בנובמבר 2015 מיוזיק בנק 6 בנובמבר 2015 13 בנובמבר 2015 The Show 10 בנובמבר 2015
"Cowboy" (מאחורי הקלעים של הקליפ; גרסה יפנית)
"מאחורי הקלעים של יצירת עטיפת הסינגל"
קרדיטים מעובדים לפי היערות האלבום של .
אמבר ליו – ראפ, שירה
LDN Noise – הלחנה, הפקה
טיי ג'ספר – מלחין, הפקה
אדריאן מקינון – מלחין, הפקה
לי סו-מן – מפיק בפועל
מצעד (2015)דירוגשיאJapan Weekly Singles (אוריקון)15קוריאה הדרומית (Gaon)2ארצות הברית מצעד שירי העולם הדיגיטליים (בילבורד)2
מצעד (2015)דירוגקוריאה הדרומית (Gaon) – אוקטובר26קוריאה הדרומית (Gaon) – נובמבר12
אזור תאריך פורמט חברת תקליטים שונות 27 באוקטובר 2015 הורדה דיגיטלית, סטרימינג SM אנטרטיינמנט יפן 2 בנובמבר 2016 סינגל דיסק, CD+DVD Avex Trax
4 חתונות היא תוכנית מציאות תיעודית ישראלית המבוססת על הפורמט הבריטי "Four Weddings", במסגרתה ארבע כלות מתחרות על תואר החתונה הטובה ביותר.
התוכנית עלתה לאוויר ב-16 ביולי 2015 בערוץ 2 במסגרת הזכיינית "רשת", והחל מעונתה השנייה משודרת בכאן 11. את העונה הראשונה ליוותה קריינות קומית של שי גולדשטיין, והחל מהעונה השנייה שירה נאור מקריינת את התוכנית.
בתוכנית מתחרות ארבע כלות על תואר החתונה הטובה ביותר.
בכל חתונה, שלוש הכלות האחרות משתתפות כאורחות של הכלה הרביעית, תוך כדי שהן בוחנות היבטים שונים של האירוע כמו העיצוב, השמלה, האוכל, האווירה, הבידור והאולם.
בסיום כל חתונה, כל אחת מהכלות נותנת שלושה ציונים מ-1 עד 10 על השמלה, האוכל והטקס.
בנוסף, שלוש הכלות צריכות להחליט ביחד על ציון משותף לחוויה הכוללת של האירוע.
בסיום ארבע החתונות, הכלות נפגשות להרמת כוסית על מנת לגלות איזו חתונה קיבלה את הציון המצטבר הגבוה ביותר.
הזוג המנצח זוכה בחופשה זוגית בחו"ל.
מספרחתונההזוגפרטי החתונהציוןמשותףמוזמניםתקציב1נופר נחום וידידיה סידגאייב 40050,000₪62מאי סומך ורועי שמר650350,000₪53מוליאנו מור וגל רהב 100100,000₪ 74אנה נראוסוב ומיכאל איזמיילוב 450130,000₪3
מספרחתונההזוגפרטי החתונהציוןמשותףמוזמניםתקציב 1ויק אזואלס ומאור שריקי 400100,000₪62רחלי לוי ואלעד עמר 450140,000₪53נאווה ינובסקי ויהודה הגר 30080,000₪64עינב ויצמן ורולי אייזן 1200550,000₪ 8
מספרחתונההזוגפרטי החתונהציוןמשותףמוזמניםתקציב1יעל שחר ולירן ביטון 450130,000₪ 82שמחה גואטה ושלומי 800500,000₪6 3מעיין דבש ובועז סולומון 1,000300,000₪5 4אריאלה ורנר ויועד כליף 20060,0006
מספרחתונההזוגפרטי החתונהציוןמשותףמוזמניםתקציב1קרין ביטון ויעקב חתן 450130,000₪52לנה סנדלר וליאון ישראלי 35090,000₪63בת חן יונה וחיים אסולין250114,000₪74רותם פירוז ולב שמאי400200,000₪ 7
מספרחתונההזוגפרטי החתונההכלההחתןמוזמניםתקציב1אליזבת אליגיובבת 27 מחדרהתומר שחר650400,000₪2קארין הרושבת 34 מתל אביבכפיר אזולאיבן 39 מתל אביב400220,000₪3טל לבנהבת 36 מכוכב יאיררז נחמיהבן 40320250,000₪4שקד גורןבת 28 מיבנהנתנאל לילוזבן 27 מיבנה720200,000₪
החתונה קטגוריהנקודותציוןמשותףסה"כנקודותאליזבת קאריןטלשקד 1אליזבתותומרהשמלה הכלה8766 71הטקס888האירוח677 2קאריןוכפירהשמלה5 הכלה76662הטקס658האירוח766 3טל ורזהשמלה24 הכלה5651הטקס465האירוח775 4שקדונתנאלהשמלה67לא ידוע הכלה5לא ידועהטקסלא ידוע55האירוח56לא ידוע
מספרחתונההזוגפרטי החתונההכלההחתןמוזמניםתקציב1שילת אבוטבולבת 23 מנהריהאליאור רווהבן 26 מנהריה800200,000₪2יוסי מזרחיבן 33 מטבריהעידן בקשיבן 31 מהרצליה1,000700,000₪3מליסה טקלהבת 29 מחדרהעידן פדלוןבן 27 מפרדס חנה400-800180,000₪4מורגן כהןבת 26 מבאר שבעאריאל הרושבן 28 מבאר שבע250190,000₪
החתונה קטגוריהנקודותציוןמשותףסה"כנקודותשילת יוסימליסהמורגן 1שילתואליאורהשמלה הכלה736550הטקס635האירוח546 2יוסיועידןהחליפה5 החתן36656הטקס457האירוח677 3מליסהועידןהשמלה65 הכלה7450הטקס545האירוח446 4מורגןואריאלהשמלה6לא ידוע5 הכלהלא ידוע ניצחההטקס57לא ידועהאירוחלא ידוע65
בינואר 2025 פורסם שהתוכנית תחזור לעונה שנייה שתשודר בכאן 11. צילומי העונה החלו ב-19 בפברואר.
ב-15 באוקטובר 2025 נפתחה ההרשמה לעונה השלישית של התוכנית.
צילומי העונה החלו ב-31 בדצמבר.
אביעד קדרון מאתר "וואלה" שיבח את הליהוק של התוכנית, אך טען שהתוכנית וכתב: .
סמדר שילוני מאתר "ynet" הגדירה את התוכנית בתור , וציינה שהוא .
דנה שמש מאתר "nrg" טענה שהתוכנית ו.
בנוסף ציינה שקטעי הקריינות הם .
בעיתון "ישראל היום" נכתב על התוכנית שהיא ומחזקת את .
בן בירון בראודה מאתר "וואלה" הגדיר את התוכנית כ.
איתי זיו מעיתון "הארץ" כתב על התוכנית: .
רועי אבן מאתר "mako" העלה תהייה על מקומה של התוכנית בשידור ציבורי: .
דורון ברוש מאתר "מעריב אונליין" כתב על התוכנית שהיא .
חיים אלבום מעיתון "מקור ראשון" שיבח את הקריינות בתוכנית וכתב שהיא .
עם זאת, טען שהפורמט אינו מאפשר .
סמדר שילוני מאתר "ynet" מציינת כי הפורמט .
4 חתונות היא תוכנית מציאות בריטית במסגרתה ארבעה משתתפים מתחרים על תואר החתונה הטובה ביותר.
התוכנית שודרה במשך 4 עונות החל מ-6 ביולי 2009 עד 19 בספטמבר 2013 בערוץ Sky Living.
בתוכנית מתחרות ארבעה משתתפים (כלות או חתנים) על תואר החתונה הטובה ביותר.
בכל חתונה, שלושת המשתתפים האחרים לוקחים חלק כאורחים בחתונה של המשתתף הרביעי, תוך כדי שהם בוחנים היבטים שונים של האירוע.
בסיום כל חתונה, כל אחת מהמשתתפים נותנים ציונים מ-1 עד 10 על הלבוש, המקום, האוכל והחוויה הכללית.
בסיום ארבע החתונות, המשתתפים מגלים איזו חתונה קיבלה את הציון המצטבר הגבוה ביותר, כאשר הזוג המנצח זוכה בחופשה זוגית בחו"ל.
50 דייטים ראשונים הוא סרט קולנוע מסוגת הקומדיה רומנטית שיצא בשנת 2004, בכיכובם של אדם סנדלר ודרו ברימור ובבימויו של פטר סגל.
הסרט הופק על ידי חברת ההפקה "האפי מדיסון" של סנדלר וחברת "פלאוור פילמס" של ברימור.
הסרט הכניס 196 מיליון הכנסות ברחבי העולם, הפך לשובר הקופות הכי גדול באותה שנה ונחשב לסרט הרומנטי הכי מכניס בקופות מאז "אישה יפה" ו"כשהארי פגש את סאלי".
הנרי רות' (אדם סנדלר), וטרינר ימי המתגורר באי הוואי, פוגש את לוסי וית'מור (דרו ברימור) במסעדה.
תוך זמן קצר מגלה הנרי כי ללוסי יש מחלת שכחה( אמנזיה אנטרוגרדית )שבה לקתה בעקבות תאונת דרכים בה הייתה מעורבת כמה שנים קודם לכן.
לוסי זוכרת רק את מה שקדם ליום התאונה ושוכחת בכל לילה את מה שאירע במהלך היום, ולכן היא חושבת כל יום חדש ליום התאונה.
כל בוקר היא מקבלת באותה המסעדה בה היא פוגשת את הנרי את אותו העיתון עם התאריך של יום התאונה.
עקב בעיית הזיכרון, הנרי צריך להכיר ולהתחבר איתה כל יום מחדש.
הנרי, שהתאהב בלוסי, מחפש דרכים מקוריות למצוא חן בעיניה כל יום מחדש.
סגנון זה מזכיר את מבנה העלילה של הסרט "לקום אתמול בבוקר".
בעזרת משפחתה של לוסי לומד הנרי להתמודד עם בעיה זו כל יום מחדש.
כל בוקר מכין הנרי ללוסי קלטות וידאו ורשימות על מנת שתדע מקיומו ובסופו של דבר הם מתחתנים.
בחלק האחרון של הסרט רואים שלוסי מתעוררת כשהיא בעצם לא יודעת איפה היא נמצאת, היא רואה קלטת וידאו שכתוב עליה "בוקר טוב לוסי".
היא צופה בקלטת בה הנרי מקליט את עצמו ואת החתונה שלהם.
הוא מזמין אותה להצטרף אליו לארוחת בוקר.
כאשר היא יוצאת מהחדר היא מבינה שהיא על ספינה ושיש לה בת.
הנרי רות' (אדם סנדלר) - ביולוג ימי תושב האווי, פלייבוי עד שמתאהב בלוסי וית'מור בעלת מחלת השכחה
לוסי וית'מור (דרו ברימור)- בעלת מחלת שכחה שגורמת לה לשכוח בלילה את היום שעבר עליה, הנרי מתאהב בה
אולה (רוב שניידר)- החבר הכי טוב של הנרי, סובל בנישואין שלו
אלקסה(לוסיה סטרוס)- עובדת עם הנרי
דאג וית'מור (שון אוסטין)- אחיה הגדול של לוסי
ד"ר ג'וזף קיטס (דן אקרויד)- רופא שמתמחה בבעיות מוחיות
מרלין וית'מור(בלייק קלארק)-אביה של לוסי
טום עשר שניות(אלן קוברט)-אחד מהמטופלים במחלקת הזיכרון, זיכרונו נמחק כל עשר שניות
בסרט "תקועים בחופשה" בכיכובם של סנדלר וברימור מופיע טום עשר שניות בסופרמרקט כהתייחסות ל-"50 דייטים ראשונים".
50 (במילים: חמישים) הוא המספר הטבעי הבא אחרי 49 ולפני 51. בספרות יווניות היא מיוצגת על ידי האות נו.
50 הוא המספר הקטן ביותר שיכול להכתב כסכום של שני ריבועים בשתי דרכים שונות.
50 אחוזים מהווים חצי משלם אחד.
כל חמישים שנה מתרחשת שנת היוֹבֵל.
היום החמישים מתחילת ספירת העומר הוא חג השבועות.
בלוח השנה במגילות קומראן, גם היום החמישים מחג השבועות הוא מועד היין והיום החמישים ממועד היין הוא מועד השמן, בסך הכל ארבעה מועדי ביכורים.
50 הוא תחילת קידומת החיוג הבינלאומי של מדינות קטנות במרכז ודרום אמריקה.
זוג נשוי חמישים שנה חוגג את חתונת הזהב.
חמישים (סדרת טלוויזיה) - דרמה קומית ישראלית מאת הסופרת והתסריטאית יעל הדיה בכיכובה של אילנית בן-יעקב.
500 (במילים: חמש מאות) הוא המספר הטבעי הבא אחרי 499 ולפני 501.
500 הוא מספר הרשאד בבסיס ספירה עשרוני.
המספר 500 מסמל אצל חז"ל מספר גדול מאוד, על לשון ההגזמה.
כך למשל, הביטוי ת"ק פרסה על ת"ק פרסה אינה באה ליצג רק את המידה הספציפית אלא את כל ארץ ישראל או את כל העולם.
גם שטחו של הר הבית שהוא 500X500 אמה מייצג יותר מהשטח הפיסי של המקדש.
פרוקופיוס, היסטוריון ביזנטי (נפטר ב-565).
תאודורה, אשתו של קיסר האימפריה הביזנטית יוסטיניאנוס הראשון וקיסרית במשותף עם בעלה (527–548) (נפטרה ב-548).
טריבוניאן, היה משפטן בזמן שלטונו של הקיסר הביזנטי יוסטיניאן הראשון (נפטר ב-547).
קלן מקבלת מעמד של עיר.
הסבון מגיע לרומא מהשבטים הגאלים.
הרומאים מקימים את המבצר (קסטלום) אוטרכט, על גבול הריין, כיום בהולנד.
קלאודיוס, קיסר רומא, מאמץ את נירון, בנה של אשתו השלישית, אגריפינה הצעירה.
הלגיון הרומי, תחת פיקודו של מושל בריטניה פבליוס אסטוריוס סקפולה, פותחים במערכה צבאית נגד השבטים הסילורים בדרום ויילס, אשר הונהגו על ידי קרטקוס.
לונדיניום (כיום לונדון), איסקה דומניאורום (כיום אקסטר), טריפונטיאום (ליד רוגבי של ימינו) ומצודת מנדואסדום (כיום את'רסטון) נוסדות.
קלאודיוס, קיסר רומא, ממנה את אגריפס השני למושל כלקיס.
500 ימים עם סאמר הוא סרט דרמה אמריקאי משנת 2009, שביים מארק ווב, בכיכובם של ג'וזף גורדון-לוויט וזואי דשנל.
הסרט הוצג לראשונה בפסטיבל סאנדנס בינואר 2009, שם הוא זכה ל"קימת כבוד".
הסרט הפך להיות ללהיט והוא הצליח להכניס פי שמונה מתקציבו.
הסרט היה מועמד לשני פרסי גלובוס הזהב בקטגוריות הסרט הטוב ביותר - קומדיה או מוזיקלי והשחקן הטוב ביותר - סרט קומדיה או מוזיקלי לגורדון-לוויט.
העלילה מתארת 500 ימים של מערכת יחסים בעלת עליות ומורדות בין תום הנסן (ג'וזף גורדון-לוויט), בחור צעיר שלמד אדריכלות אך עובד ככותב בחברה לכרטיסי ברכה, לבין סאמר פין (זואי דשנל), מזכירה חדשה בחברה בה עובד תום.
תום וסאמר שונים ביסודם; תום מאמין בגורל ובאהבת אמת, וסאמר, לעומתו, לא.
לאחר שחברו של תום, מקנזי (ג'פרי ארנד), פולט את העובדה כי לתום יש רגשות כלפי סאמר, סאמר מבהירה לו שהיא מעוניינת שהם יהיו ידידים בלבד.
מערכת היחסים ביניהם מתפתחת כאשר הם מתקרבים האחד לשנייה, והיא מתחילה כמבטיחה, אך ככל שהזמן עובר, הרגשות הופכים לחד צדדיים מצדו של תום, אף כי הוא לא שם לב לכך.
השניים נפרדים ועוברים מספר חודשים במהלכם תום שבור וביצועיו בעבודה מדרדרים.
תום וסאמר נפגשים ברכבת, בדרך לחתונה של חברה משותפת.
הם מדברים ורוקדים יחד, ותום חוזר לפנטזיה של חידוש מערכת היחסים ביניהם.
סאמר מזמינה אותו למסיבה שהיא עורכת בביתה, אך כאשר הוא מגיע, הפנטזיה שלו נעלמת לאט לאט והמציאות תופסת את מקומה.
לבסוף הפנטזיה מתנפצת לחלוטין, כאשר תום מגלה שהמסיבה שבה הוא נמצא היא למעשה מסיבת האירוסין של סאמר.
לאחר כמה ימים של מרמור ותסכול, תום מחליט לשנות את חייו.
הוא מתפטר מהחברה שבה עבד ומחליט לרדוף אחר חלומו להיות ארכיטקט.
בהמשך, הוא פוגש את סאמר והשניים מנהלים שיחה סוגרת מעגל, בה מתגלה שהיוצרות התהפכו; תום חושף בפני סאמר שהיא צדקה, משום שאהבה וגורל הם דברים מזויפים, ואילו היא מסבירה לו שהוא היה זה שצדק מלכתחילה.
לבסוף, תום משלים עם נישואיה של סאמר.
כמה ימים מאוחר יותר, תום הולך לריאיון עבודה בחברת אדריכלות, שם הוא פוגש בחורה שמועמדת לאותה המשרה שאליה הוא מבקש להתקבל.
באותו רגע הוא מגלה שחלק ממנו עדיין מאמין בגורל.
הוא מציע לבחורה לצאת לקפה, והיא מסכימה.
כאשר הוא שואל אותה מה שמה, היא עונה "אוטום" (בעברית: סתיו).
ג'וזף גורדון-לוויט - טום הנסון
זואי דשנל - סאמר פין
קלואי גרייס מורץ - רייצ'ל הנסון
מתיו גריי גובלר - פול
הביקורות על הסרט היו מהללות.
הסרט זכה ל"קימת כבוד" בפסטיבל סאנדנס ששם הוא הוצג לראשונה.
לפי האתר "Rotten Tomatoes", כ-87% ממבקרי הקולנוע בארצות הברית נתנו לסרט ציון חיובי.
רבים מהעיתונים המובילים בארצות הברית שביניהם ניו יורק דיילי ניוז, רולינג סטון, USA Today ועוד דירגו את הסרט כאחד הסרטים הטובים ביותר של השנה.
הסרט זכה לכמה מועמדויות וזכיות בפרסים יוקרתיים כמו גלובוס הזהב ואינדפנדנט ספיריט.
הסרט בתחילת 2009. הסרט הפתיע בקופות והצליח להכניס פי כמה מתקציבו והפך להיות אחד מה"להיטים הישנוניים" ("sleeper hits") הטובים ביותר באותה שנה.
בשבוע הראשון לצאתו בבריטניה הסרט הכניס כ-2 מיליון דולר ודורג במקום השני אחרי הסרט "מחוז 9".
הכנסותיו של הסרט ממכירות ה-DVD היו 11,382,604 דולר, מה שמיקסם את הכנסותיו בלמעלה מ-72 מיליון דולר.
"500 האלבומים הגדולים בכל הזמנים" היא רשימה שערך מגזין "רולינג סטון" בנובמבר 2003, את הרשימה בחרו 273 מוזיקאים, מבקרים ומומחי מוזיקה.
הרשימה כוללת אלבומים מז'אנרים שונים כגון פופ, רוק, ג'אז, היפ הופ, פאנק רוק (Punk rock), מטאל וכו'.
מלבד אלבומים רגילים הרשימה מכילה גם אוספים ופסקולים.
ב־2012 פרסם המגזין רשימה מעודכנת שהתבססה על הרשימה המקורית ועל רשימה נוספת, שפורסמה ב־2009, שכללה את האלבומים הגדולים בשנות האלפיים (ויצאו לאור עד אז).
הרשימה המעודכנת כללה 38 אלבומים שלא נכללו ברשימה המקורית – 16 מתוכם יצאו אחרי 2003. בשנת 2020 התפרסמה רשימה חדשה.
האמנים עם מספר האלבומים הגדול ביותר ברשימה (2020)
האמנים עם מספר האלבומים הגדול ביותר ברשימה של 2020 הם:
8 אלבומים – בוב דילן (אחד כבוב דילן והבנד)
7 אלבומים – ניל יאנג (ארבעה אלבומי סולו ושלושה אלבומים של להקות בהן היה חבר)
6 אלבומים – קניה וסט
6 אלבומים - הרולינג סטונז
5 אלבומים – ברוס ספרינגסטין
5 אלבומים - לד זפלין
5 אלבומים – דייוויד בואי (שני אלבומי סולו ושישה אלבומים של להקות בהן היה חבר)
4 אלבומים - אריתה פרנקלין
מקום ברשימה שם אלבום תאריך הוצאת האלבום אמן 1 Sgt.
בשנת 2020 יצאה רשימה מחודשת של 500 האלבומים הגדולים בכל הזמנים.
הרשימה כללה אמנים חדשים כגון טיילור סוויפט, בילי אייליש, הארי סטיילס וטיים אימפלה.
"500 השירים הגדולים בכל הזמנים" היא רשימה שערך המגזין "רולינג סטון" בסוף שנת 2004, כשנה לאחר שערך את רשימת 500 האלבומים הגדולים בכל הזמנים.
את הרשימה דירגו 172 מוזיקאים, מבקרים ומומחי מוזיקה, בהם מספר מוזיקאים נודעים כגון אוזי אוסבורן, בריאן וילסון, סלאש, ארט גרפונקל, אלביס קוסטלו וג'וני מיטשל.
להלן מאה השירים בצמרת רשימת "500 השירים הגדולים בכל הזמנים" של המגזין רולינג סטון בגרסה המקורית שפורסמה במהלך שנת 2004:
יש רק שיר אחד ברשימה שאינו באנגלית – השיר "La Bamba" מאת ריצ'י ואלנס שנמצא במקום ה-345 (נכון לרשימה המקורית של שנת 2004).
האמנים עם הכי הרבה שירים ברשימה
הרולינג סטונז – 14 שירים
בוב דילן – 13 שירים
אלביס פרסלי – 11 שירים
U2 והביץ' בויז – 8 שירים
פרסום גרסה מעודכנת של הרשימה בשנת 2010
במאי 2010 רולינג סטון עדכן את הרשימה ופרסם את העדכון בגיליון מיוחד ובמהדורה דיגיטלית עבור מכשירי אייפוד ואייפד.
הרשימה שונתה רק במעט מגרסת 2004, כאשר כל התוספות היו שירים חדשים מהעשור הראשון של המאה ה-21 מלבד שני חריגים – "Juicy" מאת הנוטוריוס בי.
ו-"Big Pimpin'" מאת ג'יי זי אשר יצאו במקור לשווקים בשנים 1994 ו-1999 בהתאמה.
מהמקום הראשון עד המקום ה-25 לא היו שינויים כלל בגרסה המעודכנת של 2010 מהמקום ה-25 עד מקום 100 היו שינויים במיקום השירים ברשימה ונוסף רק שיר חדש אחד למאה השירים הראשונים ברשימה – "Crazy" של נארלס בארקלי אשר נכנס למקום ה-100 בגרסה זו.
השירים שנוספו בעדכון הם כדלקמן:
50/50 הוא סרט דרמה קומית-שחורה אמריקאי משנת 2011 בבימויו של ג'ונתן לוין ובכיכובם של ג'וזף גורדון לוויט וסת' רוגן.
הסרט יצא לראשונה לאקרנים ב-30 בספטמבר 2011. הסרט נכתב בהשראת התמודדות תסריטאי הסרט ויל רייזר עם מחלת הסרטן.
עלילת הסרט עוקבת אחר בחור צעיר בשם אדם לרנר (מגולם על ידי ג'וזף גורדון לוויט) אשר מגלה בגיל 27 כי הכאבים בגבו הם למעשה סוג נדיר של סרטן וכי סיכוייו לשרוד את המחלה הם 50/50. הוא מחליט להתחיל טיפולי כימותרפיה כדי להילחם על חייו.
לאורך הסרט מלווים אותו במאבקו חברו הטוב קייל (מגולם על ידי סת' רוגן), זוגתו האמנית רייצ'ל (מגולמת על ידי ברייס דאלאס הווארד), אמו הדרמטית (מגולמת על ידי אנג'ליקה יוסטון) והמטפלת-פסיכולוגית שלו קת'י (מגולמת על ידי אנה קנדריק).
כמו כן במהלך טיפוליו אדם מתיידד עם שני מטופלים מבוגרים בשם מיץ' ואלן אשר עוברים גם הם טיפולי כימותרפיה (מגולמים על ידי פיליפ בייקר הול ומאט פרואר).
ג'וזף גורדון לוויט - אדם לרנר
סת' רוגן - קייל איירונס
ברייס דאלאס הווארד - רייצ'ל
אנג'ליקה יוסטון - דיאנה לרנר
פיליפ בייקר הול - אלן לומבארדו
50 אירו-סנט הוא מטבע אירו בעל העריך השלישי בגודלו במחזור.
מטבע זה עשוי סגסוגת מהסוג זהב נורדי.
כמו מטבעות נוספים בגוש האירו, צד הנושא של המטבע נושא עיצוב ייחודי לכל מדינה המנפיקה אותו, ועל כן נקרא גם הצד הלאומי, ואילו צד הערך משותף ונושא עיצוב של מפת אירופה יחד עם העריך.
השולים של המטבע בעלי חריצים אשר משמשים לזיהוי המטבע על ידי לקויי ראייה.
בנוסף כתוב בסלובנית "Oj Triglav moj dom" (הו, טריגלב, הבית שלי) וכן כתוב "סלובניה".סלובקיה טירת ברטיסלאבהספרד תמונתו של מיגל דה סרוואנטס מגדולי היוצרים בשפה הספרדיתפורטוגל החותם המלכותיפינלנד סמל פינלנדצרפת אישה זורעת זרעים בשדה ומאחוריה קרני השמש.
שימו לב: ערך זה מכיל אירועים מן השנים 509 - 500 לפנה"ס
509 לפנה"ס - מסתיימת תקופה המלוכה הרומית עם ייסוד הרפובליקה הרומית.
13 בספטמבר 509 לפנה"ס - נוסד מקדש יופיטר הקפיטוליני ברומא בראש גבעת הקפיטולין ברומא העתיקה.
508 לפנה"ס – תפקיד הפונטיפקס מקסימוס (הכוהן העליון) נוצר ברומא.
507 לפנה"ס - הרפורמיסט היווני קלייסתנס נטל את השלטון באתונה.
505–504 לפנה"ס – מלחמה בין רומא לבין שבט הסבינים.
4 בדצמבר 502 לפנה"ס - ליקוי חמה מחשיך את מצרים (על פי חישובים של האסטרונומים המודרניים אם כי אין שום תיעוד היסטורי למאורע זה).
502 לפנה"ס - תושבי האי היווני נקסוס מורדים בשלטון האימפריה הפרסית.
501 לפנה"ס - כוחות האימפריה הפרסית משתלטים על האי היווני נקסוס.
501 לפנה"ס - קונפוציוס ממונה למושל צ'ונג טו.
500 לפנה"ס - התחלת המרד האיוני נגד הפרסים.
500 לפנה"ס - מלך פרס, דריווש, מכריז כי ארמית תהיה השפה הרשמית במערב האימפריה.
500 לפנה"ס - הזפוטקים מקימים את העיר מונטה אלבאן.
בסביבות 500 לפנה"ס - הרקליטוס מאפסוס היה בשיא תקופת ההגות שלו.
506 לפנה"ס - ין ין (תלמיד של קונפוציוס)
504 לפנה"ס - דזנג דזה, פילוסוף סיני.
503 לפנה"ס - ג'וואנסון שה, פילוסוף סיני.
500 לפנה"ס - אנכסגורס, פילוסוף יווני.
509 לפנה"ס - לוקיוס יוניוס ברוטוס, ממייסדי הרפובליקה הרומית והקונסול הרומי הראשון.
509 לפנה"ס - ספוריוס לוקרטיוס טריקיפיטינוס, אציל רומאי שסייע בביטול המלוכה הרומית.
503 לפנה"ס - פובליוס ולריוס פובליקולה, מגיסטראט רומאי.
"" (ידוע גם בשם "" או "Railroaders' Lament") הוא שיר עם שזכה לפופולריות בארצות הברית ובמערב אירופה בזמן תחיית זמר העם בשנות ה-60. מילות השיר מושרות על ידי נוסע נודד המקונן על המרחק הרב בו הוא נמצא מביתו כשהוא חסר פרוטה ומתבייש לחזור במצבו אל הבית שעזב.
לרוב, מיוחס השיר לזמרת שירי העם, הדי וסט (Hedy West) שהקליטה אותו בקליפורניה ב-1963. חלק מהקלטות השיר מייחסות אותו לצ'רלי ויליאמס (Charlie Williams) ובובי בייר (Bobby Bare) בגרסה אחת וג'ון פיליפס בגרסה שנייה, כשותפיה של הדי וסט לכתיבת השיר.
ההקלטה הראשונה של השיר היא מ-1961 בתקליט של קפיטול רקורדס בביצוע להקת ג'רנימן (The Journeymen) בה היו חברים, ג'ון פיליפס, סקוט מקנזי ודיק וייסמן.
יש הטוענים כי מקורו של השיר הוא בשיר עם הנקרא "" שמקורותיו לקוחים מנעימות שהיו מנוגנות בכינור בדרום ארצות הברית בשמות: "Reuben's Train" ו-"".
השיר יצא לאור בפברואר 1962 על גבי התקליט, "College Concert", של שלישיית קינגסטון שהוקלט בהופעה חיה והגיע למקום השלישי במצעד האלבומים של בילבורד.
במאי 1962 הוא יצא לאור בביצועם של פיטר, פול ומרי באלבום הבכורה של השלישייה שנשא את שם הלהקה ("Peter, Paul and Mary").
האלבום הגיע למקום הראשון במצעד האלבומים ושהה במקום זה חודש שלם.
באוקטובר 1963 יצא השיר כסינגל בביצועו של הזמר בובי בייר, שעשה שינויים קלים במילות השיר, והגיע למקום ה-7 במצעד הלהיטים האמריקאי וזכה להצלחה גם בנורווגיה שוודיה ודנמרק.
בעקבות הצלחת השיר הוא זכה לגרסאות רבות נוספות שתרמו גם הן להעלאת הפופולריות שלו.
בין היתר, בוצע השיר על ידי: ארבעת האחים, סוני ושר, ג'ואן באאז, המשחרים, פיטר וגורדון, ג'קי דה-שאנון (Jackie DeShannon), רישאר אנטוני (Richard Anthony), פרנקו בטיאטו (Franco Battiato), היווימן (The Highwaymen), ניק קייב, רבה מקנטייר (Reba McEntire), ההוטרס (The Hooters) ואלכסנדר ריבאק.
ב-2014 התפרסם ביצוע משותף של ג'סטין טימברלייק, קארי מאליגן וסטארק סנדס שהופיע בפסקול הסרט "בתוך לואין דיוויס".
ב-1964 הקליט הזמר רן אלירן את השיר "ארוכה הדרך", שהיא גרסה בעברית שכתב הפזמונאי והסטיריקן דידי מנוסי.
ב-1966 יצא לאור תקליט של השחקנית אביבה מרקס, "מתוק מיין" ובו בין היתר השיר "500 מייל".
הפזמון מושר באנגלית והבתים תורגמו לעברית.
5.56 מ"מ נאט"ו הוא כדור סנטרפייר בקליבר 5.56 מילימטר (מ"מ), משמש ככדור הסטנדרטי והנפוץ ביותר במדינות ברית נאט"ו וכן במדינות רבות שאינן חברות הברית.
תחמושת זו משמשת בעיקר רובי סער ממשפחת ה-M16, כולל ה-CAR-15 וה-M4 קרבין.
גם משפחת רובי הגליל, התבור (כולל המיקרו-תבור) והערד תומכים בקליבר זה.
הטווח היעיל של תחמושת ה-5.56 מילימטר הוא כ-500 מטר.
תחמושת זו מבוססת על ה-0.223 רמינגטון, תחמושת אזרחית בקוטר 0.223 אינץ'.
הקליע מוגדר אומנם כ-5.56, אולם הוא בקוטר 5.70 מילימטר לפני הירי; במהלך הירי הוא נדחס בקנה ויוצא ממנו בקוטר של 5.56 מילימטר.
בזמן מלחמת וייטנאם היה בשימוש צבא ארצות הברית רובה M-14 בקליבר 7.62x51 מ"מ נאט"ו.
רובה זה השתמש בכדור 7.62 מילימטר שהכיל כמות גדולה של אבק שרפה שגרמה להיווצרות רתע רב שהקשה על היורה לשמור על המטרה בכוונת ובמיוחד בירי אוטומטי שבו קנה הנשק היה עולה למעלה ומקשה לשמור על המטרה, דבר שגרם לבזבוז מיותר של כדורים.
לכן היה צורך בנשק שיהיה מדויק במצב ירי אוטומטי וגם בעל רתע חלש יותר.
כדי להתמודד עם הבעיה החליטה חברת קולט, יצרנית ה-M-14, לעדכן גם את כלי הנשק וגם את התחמושת.
השינוי בתחמושת היה הקטנת קוטר הקליע מ-7.62 מילימטר (0.308 אינץ') ל-5.56 מילימטר (0.223 אינץ'), דבר שהפחית את הרתע והקל על היורה.
השינוי במבנה הנשק היה הרמת הכוונות ויישור הקת.
הרובה החדש כונה M-16, ובעקבות הצלחתו, כוחו ודיוקו הפך ה-5.56 לכדור מהנפוצים בעולם.
חברת תעש מערכות הישראלית מייצרת גרסה של תחמושת ה-5.56 מ"מ המיועדת לקליעה מדויקת (כגון במתארי לוחמה בטרור) וצליפה בשם RazorCore.
תחמושת זו נמצאת בשימוש הימ"מ – היחידה המיוחדת ללוחמה בטרור של ישראל.
מקלע מינימי / M249 SAW
הקלר וקוך HK33 והקלר וקוך G41
505 הוא שיר של להקת הרוק הבריטית ארקטיק מאנקיז, החותם את האלבום Favourite Worst Nightmare.
השיר נכתב על ידי אלכס טרנר, סולן הלהקה - שגם כותב רוב שיריה.
לשיר אין משמעות מוסכמת אחת, אבל זו שמובאת להלן היא המקובלת ביותר.
דובר השיר הולך לבית של בת הזוג שלו ונפרד ממנה.
השיר מתחיל במשפט 'אני חוזר ל-505', כשהכוונה היא למספר החדר או הדירה שבה נמצאת בת זוגו.
הכוונה בשורה השנייה - 'אם זה שבע שעות טיסה או ארבעים וחמש דקות נסיעה' היא שמשך הנסיעה אליה הוא 45 דקות, אבל הפעם - כשהוא בא להיפרד - זה נדמה לו כמו שבע שעות טיסה.
ניכר שהדובר עדיין אוהב אותה ('אני כנראה עדיין מעריץ אותך, עם ידייך על צווארי'), ובהתאם - מתקשה מאוד להיפרד.
בשורות 'סכין קוטעת את המחשבה שאני חייב להיכשל' (להיכשל ב'ביצוע' הפרידה) ו'אני מתפורר לגמרי כשאת בוכה' (אם ייפרד ממנה, היא תבכה, והוא לא בטוח שביכולתו לעמוד בכך) משתקף חששו שמא לא יצליח להיפרד ממנה.
השיר הגיע למקום 74 ברשימת '200 השירים הבריטים הטובים ביותר', שנערכת על ידי מצעד הסינגלים הבריטי.
נכון לאוגוסט 2023 זכה השיר ל-385 מיליון צפיות באתר YouTube.
Miles High 500 הוא שיר ג'אז פיוז'ן, שנכתב על ידי נוויל פוטר והולחן על ידי פסנתרן הג'אז האמריקאי צ'יק קוריאה ולהקתו Return to Forever.
השיר הוקלט בשנת 1972 כחלק מאלבומה השני ופורץ הדרך של הלהקה, Light as a Feather, ושוחרר בשנת 1973. השיר מושר על ידי הזמרת הברזילאית פלורה פורים.
ברבות השנים הפך השיר למוכר עד כדי הגעתו למעמד של סטנדרט ג'אז.
"500 Miles High" (בעברית: "בגובה 500 מיילים") הוא אחד משלושה קטעים באלבום של להקת Return to Forever ובראשה קוריאה, "Light as a Feather", הכוללים את שירתה של זמרת הג'אז הברזילאית פלורה פורים.
הביצוע המקורי, שאורך יותר מתשע דקות, הוא אינסטרומנטלי ברובו, מכיל שלושה בתים, ובנוי בצורה הקלאסית של סטנדרט ג'אז: החלק המרכזי של השיר הוא הבתים, שמנוגנים כולם ברצף בזה אחר זה ומכונים "Head" ("ראש").
בתחילת השיר, לפני הכניסה לבתים, מופיעה הקדמה שמנגן קוריאה על פסנתר הפנדר רודס ברובטו, כלומר ללא קצב אחיד.
לאחריהם מגיע שלב האלתורים, בו מאלתרים בזה אחר זה ג'ו פארל על הסקסופון, צ'יק קוריאה על הפסנתר החשמלי וסטנלי קלארק על הקונטרבס.
אחרי שלב האלתורים, חוזרים חברי הלהקה לנגן פעם נוספת את ה-"Head".
השיר עצמו הוא שילוב של כמה אלמנטים מוזיקליים, בהם מוזיקה לטינית ופיוז'ן.
אף שהוא נקשר לעיתים לתרבות הסמים , מילות השיר, שכתב נוויל פוטר, מבטאות בכלל אהבה רומנטית.
נסטוס מאתר AllMusic כינה את השיר "יפה", אך כתב שהוא "הפך למרבה הצער להמנון סמים היפי".
המבקר טום מון כתב על השיר "מילים שמיימיות תואמות היטב לצלילים".
קמפבל מהמגזין האינטרנטי "Sputnic Music" שיבח את השיר, ותיאר אותו כ"מוצף במוזיקליות נפיצה וספונטנית".
בהמשך הגדיל קמפבל וכתב כי האלבום בכללותו הוא "קלאסיקה שאי אפשר להכחיש", וכי הוא "עדות לכך ש-'Return To Forever' הם, ויהיו תמיד, אחת הלהקות המובהקות ביותר בז'אנר".
מבקר המוזיקה דייב וורלי שיבח את השיר, והתייחס בפרט לסולו הפסנתר החשמלי של קוריאה, באומרו: "הסולו של צ'יק הוא דוגמה יוצאת מהכלל להמצאה מלודית של פוסט-בופ, עם השימוש בפנטטוניקה, כרומטיות ותנועה פוליריתמית".
ריצ'רד ג'יי לון כתב על השיר כי "מנגינות כמו '500 Miles High' [...] הן תרומות משמעותיות לרפרטואר בימינו.
בכל הקטעים הללו קוריאה מראה על אהבה למנגינות חזקות, מבנים מוזיקליים מורכבים, אלמנטים ספרדיים וברזילאים וצליל קבוצתי קליל ומאוורר".
בספרו של איאן קר, "המדריך המחוספס לג'אז" ("The Rough Guide to Jazz") מתואר "500 Miles High", יחד עם שיריו הנוספים של קוריאה, "Spain" ו"Captain Marvel", כ"יצירותיו הטובות ביותר של קוריאה".
בספרו של ג'רי קוקר, "אלמנטים של שפת הג'אז למאלתר המתפתח" ("Elements of the Jazz Language for the Developing Improvisor") הוא משתמש בשיר כדוגמה להכללה הרמונית.
בשנת 2009 פרסם המרצה והמוזיקאי דון גלנדן מהאוניברסיטה לאמנות בפילדלפיה סרטון ובו הוא מנתח את השיר על הפסנתר.
"" (בעברית: "50 דרכים להיפרד") הוא שיר של להקת הפופ רוק האמריקאית טריין.
זהו הסינגל השני מתוך אלבום האולפן השישי שלהם "California 37" והרצועה החמישית מהאלבום.
השיר נחשב כסוגת מוזיקה עכשווית למבוגרים ומוזיקת פופ.
הוא שוחרר בארצות הברית ב-11 ביוני 2012. זהו להיטם האחרון ב-40 המובילים, שהגיע לשיא במקום ה-20 במצעד הבילבורד הוט 100. השיר הגיע למעמד של זהב על ידי ה-RIAA ב-20 בספטמבר 2012. למרות שהשיר נקרא "50 דרכים להיפרד", השיר מתייחס רק ל-11 תירוצים ייחודיים בנוגע לפרידה.
הוא שיר פופ רוק במפתח E ♭ מינור.
זה זמן נפוץ עם קצב של 140 פעימות לדקה.
הוא משתמש בגיטרות חשמליות ובקטע כלי נשיפה ומושפע ממריאצ'י וגיטרה אקוסטית.
השיר קיבל מעט השראה משירו של פול סיימון 50 Ways to Leave Your Lover ובמקור היה אמור להיקרא "50 Ways to Kill Your Lover".
השם הזה נדחה מכיוון שהוא יכול לעורר מחלוקת.
הנושא של השיר גם עוקב אחרי יציאתו של "My Girlfriend's Dead" של The Vandals ב-1998 מתוך אלבומם Hitler Bad, Vandals Good, שנכתב על ידי וורן פיצג'רלד, שבו במקום להתמודד עם המציאות שחברתו עזבה אותו, הוא מספר כי היא מתה במגוון דרכים.
ניק באסט מה-"The Re-View" השווה את השיר לסינגל הקודם שלהם מהאלבום ("Drive By"), באומרו "למרות שאין לו את האווירה הקיצית הזו [של "Drive By"], השיר החדשני הזה עדיין מוצף על ידי פזמון חביב וידידותי לרדיו".
את הקליפ לשיר ביים מארק קלאספלד, ומופיעים בו דייוויד הסלהוף, טארין מנינג, ג'ונתן ליפניקי ושלישיית מריאצ'י, בנוסף לחברי הלהקה פטריק מונהאן, ג'ימי סטפורד וסקוט אנדרווד (סטאפורד ואנדרווד עזבו מאז את הלהקה).
הסרטון מתרחש בסופרמרקט כשמונהאן מסביר להאסלהוף ולמגוון לקוחות ואנשי צוות אחרים על היעדרותה של חברתו.
סטפורד מגלם את קופאית החנות ואנדרווד מגלם את הקצב, בעוד את החברה מגלמת מאנינג.
הסצנות של חנות המכולת משובצות בקטעים לתירוצים השונים שפטריק ממציא להיעדרותה של חברתו, כמו גם סצנות של הלהקה המופיעה על הבמה.
לקראת סוף הסרטון, מעריץ שהחזיק שלטים שמנחם את פאט על האובדן כביכול של חברתו, מחזיק סוף סוף שלט שאומר "Rack City Bitch", רפרנס ל-"Rack City" של טייגה.
בסוף הסרטון מתגלה חברתו של פאט בחיים, ואומרת לו שלום ולהאסלהוף, שעומדים נבוכים כשהיא ממשיכה בקניות.
פטריק מונהאן – כותב השיר, קולות ראשיים.
אספן לינד – כותב השיר, מפיק, גיטרות נוספות, גיטרה בס, קלידים, קולות רקע, תכנון הקליפ.
אמונד ביורקלונד – כותב השיר, מפיק, תכנון הקליפ.
בראד מייג'רס – קרן (כלי נשיפה).
(בעברית: 50 דרכים לעזוב את אהובתך) הוא שיר שכתב פול סיימון שיצא כסינגל השני מתוך האלבום Still Crazy After All These Years.
זהו אחד מהשירים הפופולריים ביותר של סיימון והיחידי בקריירת הסולו שלו שהגיע לראש מצעד בילבורד הוט 100.
סיימון כתב מספר שירים לאלבום Still Crazy After All These Years בהשראת התפוררות נישואיו הראשונים.
השיר עוסק גם כן בפרידה אך בניגוד לשירים אחרים באלבום הוא עושה זאת באופן הומוריסטי.
סיימון סיפר כי ההשראה לשיר הגיע בין השאר מתרגילים בחריזה בהם השתעשע עם בנו הרפר.
ריף התופים המזוהה עם השיר נוגן על-ידי סטיב גאד.
ריף זה עם פעמת התופים בשיר The Boxer הם קטעי התופים המוכרים ביותר בקטלוג של סיימון.
השיר צבר פופולריות ושהה 17 שבועות במצעד בילבורד הוט 100, מתוכם שלושה שבועות במקום הראשון.
זהו השירי היחידי בקריירת הסולו של סיימון שהגיע למקום הראשון במצעד.
במרץ 1976 זכה הסינגל למעמד זהב (מיליון עותקים).סיימון ביצע את השיר בטקס פרסי הגראמי ב-1976, בו הוענק לו הפרס עבור אלבום השנה.
בישראל, השיר השתלב במצעד הפזמונים הלועזיים של גלי צה"ל.
בשנת 2019 השיר הגיע למקום ה-117 במצעד שירי שנות ה-70 של גלגלצ.
אמנים רבים ביצעו גרסאות כיסוי של השיר.
בין השאר השיר בוצע על-ידי ריי קוניף באלבום Send in the Clowns, רוזמרי קלוני באלבום Nice to Be Around ודינה שור באלבום .
מיילי סיירוס ביצעה את השיר ב-2015 בתוכנית מיוחדת לציון 40 שנה ל-Saturday Night Live.
לאחר פטירת כלוביס הראשון, ממלכתו מחולקת בין 4 בניו: כילדבר הראשון אשר ישב בפריז, כלותאר הראשון כמלך ממלכת סואסון, כלודומר אשר ישב באורליאן ותאודוריק הראשון אשר ישב בריימס.
רומולוס אוגוסטולוס, קיסר האימפריה הרומית המערבית האחרון (נולד ב-465).
קרטיס ג'יימס ג'קסון השלישי , המוכר בשם הבמה 50 סנט , הוא זמר ראפ והיפ הופ, כותב שירים, מפיק טלוויזיה, משקיע, יזם, ושחקן קולנוע אמריקאי.
במהלך הקריירה שלו מכר ג'קסון מעל 30 מיליון עותקים מאלבומיו, ונחשב מבין אמני ההיפ הופ העשירים ביותר.
50 סנט הוא שם הבמה של קרטיס ג'קסון.
ג'קסון נולד וגדל במשפחה חד הורית עם אמו, סוחרת סמים ברובע קווינס בניו יורק.
בעודו בן שמונה, נרצחה אמו והוא גדל אצל סבו וסבתו.
הוא הסתבך עם המשטרה פעמים רבות בגין מכירות סמים והחל לעסוק בראפ בסוף שנות ה-90.
ג'קסון החל את הקריירה המוזיקלית שלו בשכונת מגוריו, הוא החל לעשות ראפ במרתף של חבר, שם השתמש בפטיפונים כדי להקליט על כלי נגינה.
ב-1996, חבר הכיר לו את ג'אם מאסטר ג'יי, חבר להקת Run DMC, וג'קסון חתם בחברת ההקלטות JMJ Records.
ב-1999 החתימה אותו חברת קולומביה על חוזה הקלטות.
אלבומו הראשון Power of the Dollar, שהיה אמור לצאת בשנת 2000, בוטל כחודשיים לפני יציאתו לאחר שג'קסון נורה.
ב-24 במאי 2000, ג'קסון הותקף על ידי חמוש מחוץ לביתה הקודם של סבתו בדרום ג'מייקה.
לאחר שנכנס לרכב של חבר, הוא התבקש לחזור לבית כדי להביא תכשיטים; בנו היה בבית, וסבתו הייתה בחצר הקדמית.
ג'קסון חזר למושב האחורי של המכונית, ומכונית נוספת עצרה בקרבת מקום; תוקף ניגש וירה תשע יריות מטווח קצר עם אקדח 9 מ"מ.
ג'קסון נורה ביד, בזרוע, בירך, בשתי הרגליים, בחזה ובלחי השמאלית.
פצע פניו גרם ללשון נפוחה, אובדן שן בינה וקול מעט עמום, חברו נפצע בידו.
הם הובלו לבית חולים, שם בילה ג'קסון שלושה עשר ימים.
התוקף לכאורה, דריל באום, חברו הקרוב ושומר הראש של מייק טייסון, נהרג שלושה שבועות לאחר מכן.
תקופת ההחלמה נמשכה חודשים רבים.
כתוצאה מכך בוטל חוזהו עם חברת "קולומביה".
בשנת 2002, ג'קסון הוציא את המיקסטייפ "Guess Who's Back".
אמינם התרשם, הזמין את ג'קסון לטוס ללוס אנג'לס והכיר לו את ד"ר דרה.
לאחר שחתם על חוזה תקליטים של מיליון דולר, ג'קסון הוציא את No Mercy, No Fear.